b'\n_START_ARTICLE_\nS\xc3\xb8r-Norge\n_START_PARAGRAPH_\nS\xc3\xb8r-Norge brukes ofte som en betegnelse p\xc3\xa5 Norge s\xc3\xb8r for Nordland fylke, og best\xc3\xa5r av landsdelene Tr\xc3\xb8ndelag, Vestlandet, S\xc3\xb8rlandet og \xc3\x98stlandet. Betegnelsen m\xc3\xa5 ikke forveksles med S\xc3\xb8rlandet._NEWLINE_S\xc3\xb8r-Norge best\xc3\xa5r derfor av de 15 fylkene Tr\xc3\xb8ndelag, M\xc3\xb8re og Romsdal, Sogn og Fjordane, Hordaland, Rogaland, Vest-Agder, Aust-Agder, Telemark, Vestfold, Buskerud, \xc3\x98stfold, Akershus, Oslo, Hedmark og Oppland._NEWLINE_Befolkningen i S\xc3\xb8r-Norge var per 1. januar 2016 p\xc3\xa5 4\xc2\xa0695\xc2\xa0062, alts\xc3\xa5 mer enn 90 prosent av Norges totale befolkning. S\xc3\xb8r-Norges samlede areal er 210\xc2\xa0802 kvadratkilometer, hvilket utgj\xc3\xb8r like under 2/3 av fastlandets areal._NEWLINE_Tr\xc3\xb8ndelag har tradisjonelt v\xc3\xa6rt betegnet som del av det \xc2\xabnordenfjeldske Norge\xc2\xbb (Tr\xc3\xb8ndelag og Nord-Norge). I dag er det mer vanlig \xc3\xa5 bruke betegnelsen Midt-Norge om landsdelen og den nordligste del av Nordvestlandet._NEWLINE_Merk at Midt-Norge er en del av S\xc3\xb8r-Norge.'